Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere kõigile!
Te vaatate saadet "Gloryline" ja mina olen Glory Backman.
Tahan tänases saates käia koos teiega läbi
patu meelevalla teema, mis ühtpidi on juba murtud,
kuid mis aegajalt üritab siiski tõsta pead igaühe meie elus.
Me teame, et me oleme Jeesuse Kristuse omad
ja oma vaimu poolest uueks loodud Temas.
Me oleme Jumala rahvas ja nö võõrad siin maa peal.
Ühtlasi oleme me ka...
Ütleksin nii,
et me oleme üleloomulikud
ja seda selles mõttes, et meis elab ka Jumala Püha Vaim.
Püha Vaim.
Jeesus ütles,
et Tema ja Isa tulevad elama meie sisse.
Ehk siis Isa Sõna elab meis.
Ja Püha Vaim, kes on selle Sõna kirjutaja -
seda muidugi inimeste kaudu,
siis see sama Sõna elabki meie sees.
Isa Jumala Sõna.
Kui hoiame sellest Sõnast kinni,
siis me taevane Isa, Jeesus, Püha Vaim, inglid
ja Jumala rahvas siin maa peal tunnevad rõõmu sellest kõigest.
Aamen.
Vaatame Roomlastele 5:17-21.
Siin on juttu sellest, kuidas patu võim on murtud
ja see ei saa enam valitseda me üle.
Nii et Roomlastele 5:17-21:
"Jah, ühe inimese üleastumise tõttu
on surm valitsenud kuningana selle ühe kaudu.
Aga seda kindlamini need, kes saavad armu ülirohkesti
ning õiguse anni,
hakkavad valitsema kuningana elus selle ühe - Jeesuse Kristuse - kaudu.
Nõnda siis, nagu ühe üleastumise läbi tuli kõigile inimestele surmamõistmine,
nii on ka selle ühe õigusteo läbi
kõigile inimestele saanud õigekssaamine eluks.
Sest otsekui tolle ühe inimese sõnakuulmatuse tõttu
on paljud saanud patuseks,
nõnda saavad ka selle ühe inimese kuulekuse läbi
paljud õigeks.
Seadus on aga kõrvalt sisse tulnud, et üleastumine suureneks.
Ent kus patt on suurenenud, seal on arm saanud ülirohkeks,
et otsekui patt on kuningana valitsenud surma abil,
nõnda valitseks armgi kuningana õiguse kaudu
ja viiks igavesse ellu Jeesuse Kristuse, meie Issanda läbi."
Me näeme, et me elu on oma olemuselt vaimset laadi.
Siin kirjakohas öeldakse,
et me oleme saanud armu ülirohkesti ning õiguse anni.
Me oleme tänu Jeesusele saanud armu ülirohkesti ning õiguse anni.
Ehk siis me oleme õiged Jumala ees.
Kuna aga me oleme õiged Jumala ees,
on meil ka kogu meelevald,
mille Jumal läbi Kristuse inimesele annab.
Olles uuestiloodud Temas
ei saa ka patt omada enam meelevalda me üle.
Kui me just ise ei anna talle seda meelevalda.
Meie meeled ja mõtted muide on see valdkond meis,
kus me langetame oma valikuid.
Seetõttu ütleb ka Jumala Sõna:
"Mõelge sellele, mis on ülal taevas ja mitte sellele, mis on all maa peal.
Peitugu teie aare selles, mis on üleval taevas,
kus koi seda ei söö ja rooste ei hävita
ja kus vargad ei saa seda röövida."
See on see, kuhu peaksime koguma oma aardeid -
Jumalariiki, igavikku.
Mõtle sellele! Sinu igavik kestab juba praegu.
See ei saabu mitte homme, aga see kestab juba praegu.
Me peame sündima uuesti läbi Jeesuse.
Kui sa pole veel kindel, kas kuulud Jeesusele
ja kas Ta on su elu Issand,
siis palveta.
Sest kui sa usud, et Jeesus Kristus on Jumala Poeg
ja surnud ristil kogu inimkonna eest,
et lepitada oma vere kaudu meie kõikide patud;
et Ta on surnuist üles tõusnud ja istub taevas Isa paremal käel,
palvetades seal meie eest.
Kui sa usud seda kõike ja kutsud Jeesuse oma südamesse,
siis sa saad ka päästetud ja pääsed igavesest hukatusest.
Kui sa pole kindel, kas sa oled Jeesuse oma või mitte,
või sa tahad Ta vastu võtta,
siis palu minu järel järgnev palve.
Isa Jumal,
ma tunnistan Su Poja - Jeesuse Kristuse
oma elu Issandaks.
Jeesus, tule mu südamesse elama.
Andesta kõik mu patud ja puhasta mind kõigest valest.
Valitse mu üle oma armu läbi.
Las Su armastus täita mu südant.
Kallis Jeesus, andesta mulle.
Andesta mulle.
Andesta mulle kõik mu halvad teod.
Jeesus Kristus, ole minu elu Issand.
Nüüd ja igavesti.
Aamen.
Kui palusid seda palvet esimest korda elus,
siis võta ühendust TV7'ga
ja küsi neilt täiendavaid abimaterjale usuelu kohta.
Kui sul on näiteks Uus Testament, siis loe sealt Jeesuse elu kohta
ja sa näed, kui imeline ning fantastiline Ta on.
Ta on üle kõige!
Ta on üle kõige.
Edasi aga tahaksin lugeda Roomlastele 6:9-23.
Loen selle kirjakoha soomekeelse Piibli laiendatud tõlkest.
Siin on siis juttu sellest, et patu vägi on juba võidetud.
"Jeesus tõusis surnuist ja Ta ei sure enam kunagi.
Surmal ei ole enam meelevalda Tema üle.
Ta suri kõikide eest, murdmaks patu võimu
ja elab nüüd igavesti Jumalale.
Pidage siis teiegi end surnuiks patule
ja elage Jumalale Jeesuse Kristuse, meie Issanda nimel.
Patt ei saa enam valitseda me surelike ihude üle.
Ärge alistuge halbadele himudele
ja ärge andke ühtki oma ihuliiget halbade patutegude kordasaatmiseks,
vaid andke iseendid kõige täiega Jumalale.
Kuna teid on nüüd vabastatud surmast,
andke end täiesti üle Jumala kasutusse,
et viia täide Tema häid plaane.
Patt ei ole enam kunagi teie valitseja,
kuna te ei ela enam käsu orjuses,
vaid vabana tänu Jumala armule ja soosingule."
Kas pole mitte imeline,
et võime elada Jumala armus ja soosingus?
"Kas see tähendab siis seda, et võime muretult teha pattu?
Meie pääste ei sõltu käsu täitmisest, vaid Jumala armu vastu võtmisest.
Kas te siis ei mõista, et võite ise valida oma peremehe?
Kas patu, mis toob kaasa surma,
või sõnakuulelikkuse Jumalale,
mis toob kaasa vabaduse Jumala kohtumõistmisest.
Emmale-kummale end andes
saab sellest teie valitseja ja teist selle ori.
Tänu Jumalale, et isegi, et valisite varem patuorjuse,
täidate te nüüd kogu südamest Jumala tahet.
Te olete nüüd vabad oma vana valitseja - patu - võimusest
ja teist on saanud oma uue peremehe - Jumala - sulased
Kasutan võrdlust orjadest ja peremeestest,
sest teil on seda kerge mõista.
Nii nagu te varem olite kõikvõimalike pattude orjad,
peaksite nüüd pühendama end kõige õige ja hea teenistusse.
Patu orjadena ei pidanud te Jumalast midagi.
Mis aga oli selle tagajärg?
Ilmselgelt ei midagi head,
sest teil on täna häbi asjade pärast, mida tookord tegite.
Selline elu lõppeb igavese surmaga.
Kuna te aga olete nüüd vabad patu meelevallast
ja olete Jumala teenijad, elades Tema tahte kohaselt,
saate te ka igavese elu.
Patu palk on ju surm,
aga Jumal kingib meile igavese elu läbi Jeesuse Kristuse."
Kas pole mitte hea uudis?
Armas aeg! See on elav ja hea uudis.
Mõtle, kui me uudisteski loetaks iga päev üks peatükk Piiblist.
See oleks ikka täitsa fantastiline! Lihtsalt võrratu!
Nii et me peame elama oma vaimu järgi.
Patt teeb oma tööd loomupärases inimeses.
Meie elu aga peitub vaimus,
mistõttu me ei anna oma lihalikul loomusel petta end,
vaid peame end surnuiks sellele.
Me peame end täiesti surnuks oma vanale loomusele,
elades uues vaimu sfääris.
Kas pole mitte võrratu ja võimas?
Me kasvame selles pidevalt.
Me vaimne inimene võtab üha enam ja enam võimust
me mõttemaailma üle.
Me meeled uuenevad läbinisti.
Jumal tahab, et me meeled uueneks selliselt,
et mõtleksime alati sellele, mis on ülal taevas.
Alati sellele, mis on Jumala tahe.
Et teeksime alati head ja mitte kunagi halba.
Kas pole nii?
Ühtlasi peame oma vaimu abil suretama oma lihalikud teod.
Me suretame oma lihalikud teod oma vaimu läbi.
Mis püüab igapäevaselt su tähelepanu?
Kus on su igapäevane tähelepanu keskpunkt?
Mis püüab su tähelepanu?
Kas su vana loomus
või sinus elav Kristuses uueks loodud vaim,
mis on enneolematult võrratu, hea, püha ja puhas.
Kas pole mitte imeline?
See meis elav vaim on minu ja sinu tõeline olemus.
Sinu ja minu vaim.
See on see, mis tähendab olla Kristuse Ihu.
Jumal on loonud meid kõiki erinevaks.
Ta ei ole teinud meist lugematul hulgal koopiaid,
vaid Ta on loonud meid kõiki erinevaks.
Seetõttu peame ka laiendama oma vaatevälja
ja arusaamist Jumala armastusest,
armastades ka ise kõiki.
Me peame õppima armastama kõiki inimesi
ja tegema head kõigile inimestele.
Seda vastavalt sellele,
kuidas meis elav Püha Vaim ja Jumala Sõna
oma mõju avaldavad.
Me pole ilmselgelt võimelised kõiki päästma, vabastama
või tervendama,
sest meil on oma piirid.
Kuid kus iganes on sinu mõjuala
ja kus iganes võetakse su häält kuulda,
siis just seal avaldagi mõju oma Jumalast lähtuva eluga.
Lase sel endast välja voolata.
Lase sel lihtsalt voolata.
Las meie head teod rääkida iseenda eest
ja las Jumala tunnistus olla meiega.
Väljendugu see selliselt,
et meid ümbritsevad inimesed saavad usklikuks
ja me õpetame neid tundma Jeesust oma Päästjana.
Me õpetame neid teenima Jumalat oma uuendatud vaimu kaudu
ja Püha Vaimu poolt antud armuandide kaudu.
Peame alati ja kõiges
püüdlema selle poole,
et me tähelepanu, eesmärgid ja motiivid
oleks Jumalast, Tema kaudu ja Talle nii nagu Jumala Sõna ütleb.
Kõik on Jumalast, Tema kaudu ja Talle.
Just selline peakski me elu olema, kas pole nii?
Kas pole nii?
Peaksime alati täitma esmalt Jumala tahet.
Me näeme Vanas Testamendis ühe rahva sepitsusi iisraellaste vastu.
Iisraellased aga ei märganud
küsida Jumalalt nõu selle rahva sepitsuste vastu.
Ja kuna nad ei küsinud Jumalalt nõu,
sõlmisid nad ka halva liidu selle rahvaga.
Peaksime alati ja kõiges küsima, mis on Jumala tahe.
See, kuidas Jumal meid kõnetab ja annab meil kogeda oma tahet
rääkides alati meie vaimu,
siis Ta annab meile alati ühe rahu ja hingamise.
Sellise rahuliku olemise.
Ta toob esile oma au, mis avaldab tugevat mõju me üle.
See laskub vaimses mõttes kui jõu või mõjuna me üle.
Jeesuse kohta öeldi, et Ta sõnades ja sõnumites oli vägi.
Neis oli vägi.
Aamen.
Nii ka, kui Tema sõna on saanud reaalsuseks
nii su suus kui elus,
saades rakendamise kaudu üha tugevamaks ja võimsamaks,
siis ongi su sõnades vägi
ja Püha Vaim tunnistab ühes sinuga.
Mis puutub me vana loomuse mõjutustesse,
siis see toob esile me tundelise poole.
Inimese,
kes tahab kõlvata Jumalale,
aga kes ei ela Jumala Sõna ja Püha Vaimu juhtimise järgi.
Selline inimene langetab ise oma otsuseid.
Ta teeb seda oma meelte ja äranägemise järgi.
Eks nii ole vahel võimalik teha ka häid otsuseid,
kuid ma olen alati öelnud,
et kõige targem on ikka küsida Jumala arvamust kõigis asjus.
Kõigis asjus.
Sest Jumal teab, näeb ja suudab kõike
ja tahab kaitsta meid kõige halva eest.
Meie vaimne inimene...
Roomlastele 8:2 öeldakse järgmist:
"Sest elu Vaimu seadus Kristuses Jeesuses
on vabastanud su patu ja surma seadusest."
Ehk siis elu Vaimu seadus
on vabastanud meid patu ja surma seadusest.
Patt on see, mis toob kaasa surma,
kuid me ei ela enam patust elu, vaid puhast elu.
Me elame patuvaba elu.
Räägin siis hetkel me uuestisündinud loomusest -
meie vaimust.
Meie vaim ei tee pattu, sest see on loodud uueks Kristuses.
Kuid meie vana lihalik loomus püüab ikka ühel või teisel moel
tõsta vahel pead.
Kuid siis saamegi öelda: "Jäta järgi, Jeesuse nimel.
Ole vakka!
Sind on ristilöödud ja ma olen surnud sulle.
Ma pean end surnuks su häälele."
See on see, kuidas me kasvame vaimulikult.
Me kasvame ja tugevneme oma vaimus Jumala Sõna kaudu.
Õpime elama ja liikuma kõiges oma vaimu kaudu
ja vaimsetele seadustele alludes.
Meil on tohutu võit!
Me sees on jätkuvasti pidu.
Millised iganes ka olukorrad ei näiks või kuulduks -
kui meil on ühendus Jumalaga,
on see nii palju enamat kui miski muu.
Enamat kui miski muu!
Palju enamat kui miski muu!
Nüüd aga tahan palvetada su eest,
kes sa pendeldad oma vaimse ja lihaliku, patuse loomuse vahel.
Kui maadled nende kahe vahel,
siis olgu öeldud, et su mõistus on see, mis langetab alati otsuseid.
"Olgu te meeled kinnitatud sellele, mis on ülal taevas."
"Uuenege oma meelte ja mõtlemise poolest."
Milline vaimsus mõjutab su meeli?
Keegi on sõltuvuses pornost.
Lõpeta see ära!
Kohe lõplikult.
Lõpeta see ära!
Jumal ütles Kainile, et patt hiilib ta südame ukse taga.
Jah, see himu on seal,
aga sul on meelevald valitseda selle üle.
Võta siis meelevald selle üle!
Meil on meelevald Kristuse läbi.
Kuid palugem siis, et mõistaksid meelte uuendamise olulisust,
et jumalik vägi võiks voolata sinu vaimu kaudu.
Jumala Sõna ja Vaim on alati ühel meelel
ja kui sina oled oma vaimu kaudu ühel meelel nendega,
oled igal juhul võitja.
Alati.
Kuid nüüd palvetame.
Isa, ma kuulutan Jeesuse nimel,
et igaüks, kes maadleb endiselt enda sees
oma uueks loodud vaimu ja vana loomuse vahel,
kogedest üht seesmist võitlust ja madinat,
siis ma kuulutan sulle Jeesuse Kristuse nimel võitu!
Võit kuulub sulle Jeesuse Kristuse nimel.
Ma kuulutan sulle,
et sa mõistad ja oskad Püha Vaimu mõjul
teha alati õigeid otsuseid
ja küsida Jumala arvamust kõigis oma eluküsimustes.
Sa usud Temasse ja alistud Talle
alati ja kõiges
ja kõigis oma eluvaldkondades.
Aitäh selle aja eest koos sinuga.
Aitäh, et olid meiega
ja lähme ikka Vaimus edasi!
Aamen.
Kõike head!
Kui TV7 saated on olnud sulle õnnistuseks, julgustuseks ja trööstiks
ja sa oled saanud ammutada nii Jumala Sõnast, kui Tema Vaimust,
võid jätkuvalt toetada TV7 saadete tegemist,
helistades 900 1770 (kõne hind 10 eur)
või tehes pangaülekande, leides me andmed www.tv7.ee
Suur tänu su toetuse eest ja Jumala rikkalikke õnnistusi su ellu!
Aitäh ja kõike head!
Tõlge: Anne-Ly Raukas